*Projekts*

**Latvijas Republikas Ministru kabinets**

2013.gada \_\_\_ . \_\_\_\_\_\_\_ Rīkojums Nr.

Rīgā (prot. Nr. §)

**Par pamatbudžeta apropriācijas pārdali starp**

**Finanšu ministriju un Veselības ministriju**

1. Konceptuāli atbalstīt finansējuma pārdali no Finanšu ministrijas budžeta apakšprogrammas 31.02.00 "Valsts parāda vadība" **7 000 000** latu apmērā Veselības ministrijai šādām budžeta apakšprogrammām:

1.1.  apakšprogrammai 33.01.00 „Ārstniecība” 4 539 510 latus, tai skaitā:

1.1.1. rindu samazināšanai un pieejamības uzlabošanai uz ambulatorajiem pakalpojumiem 1 017 389 latus un stacionārajiem pakalpojumiem 471 733 latus;

1.1.2.vienreizējiem maksājumiem ārstniecības iestādēm infrastruktūras uzturēšanas izdevumu deficīta segšanai, sadalot finansējumu 3 050 388 latu apmērā šādi:

 1.1.2.1.primārai veselības aprūpei 527 927 latus proporcionāli noslēgto līgumu apjomam vai atbilstoši reģistrēto pacientu skaitam vai slodžu skaitam;

 1.1.2.2.sekundārai ambulatorai veselības aprūpei 1 028 971 latus proporcionāli noslēgto līgumu apjomam vai proporcionāli 2013.gada 1.ceturksnī veiktajam darbam;

 1.1.2.3.stacionārajai veselības aprūpei 1 493 490 latus proporcionāli noslēgto līgumu apjomam;

1.2. apakšprogrammai 33.03.00 "Kompensējamo medikamentu un materiālu apmaksāšana" 1 627 358 latus ambulatorajai ārstēšanai paredzēto kompensējamo medikamentu un materiālu iegādes izdevumu deficīta daļējai segšanai;

1.3. apakšprogrammai 33.12.00 „Reto slimību medikamentozai ārstēšanai bērniem” 43 653 latus, lai nodrošinātu medikamentozo ārstēšanu bērniem, ņemot vērā pacientu ķermeņa masas pieaugumu un jauna pacienta iekļaušanu 2013.gadā;

1.4. apakšprogrammai 39.04.00 „Neatliekamā medicīniskā palīdzība” 789 479 latus, lai Neatliekamās medicīniskās palīdzības dienests segtu siltumenerģijas, elektroenerģijas, degvielas iegādes izdevumu pieauguma izmaksas, kārtējā remonta izdevumus un norēķinātos ar AS „Rīgas sanitārā transporta autobāze” par neatliekamās medicīniskās palīdzības transportlīdzekļu nomu.

2. Veselības ministrijai normatīvajos aktos noteiktajā kārtībā sagatavot un līdz 2013.gada 26.jūnijam iesniegt Finanšu ministrijā pieprasījumu apropriācijas pārdalei 7 000 000 latu apmērā no Finanšu ministrijas budžeta apakšprogrammas 31.02.00 "Valsts parāda vadība" uz Veselības ministrijas šā rīkojuma 1.punktā minētajām budžeta apakšprogrammām.

3. Finanšu ministram normatīvajos aktos noteiktajā kārtībā informēt Saeimu par apropriācijas pārdali starp Finanšu ministriju un Veselības ministriju un pēc Saeimas atļaujas saņemšanas veikt apropriācijas pārdali.

Ministru prezidents V.Dombrovskis

Veselības ministre I.Circene

07.06.2013 09:18

311

Ž.Zvaigzne

67876041, Zanete.Zvaigzne@vm.gov.lv